
Tlačová správa

Pevný disk Verbatim RAID 2TB eSATA & USB 2.0 Combo
Bezpečné zálohovanie dát s Verbatimom
Bratislava, 31. októbra 2008 – Verbatim rozširuje svoju ponuku o externý pevný disk RAID s úložnou kapacitou 2 terabyty. Okrem maximálneho priestoru ponúka tento 3,5“ HDD najvyššie prenosové rýchlosti v režime RAID 0 alebo nepretržité ukladanie dát založené na technológii zrkadlenia v režime RAID 1. Verbatim RAID 2TB eSATA & USB 2.0 Combo je už dostupný v obchodoch za odporúčanú cenu 12 401 Sk.

Trh externých pevných diskov charakterizujú tri hlavné trendy: stále sa zväčšujúce úložné kapacity, vyššie prenosové rýchlosti a lepšie zabezpečenie dát. „Vďaka nášmu novému RAID HDD toto všetko ponúkame a zároveň poskytujeme užívateľom možnosť nastaviteľnej konfigurácie,“ hovorí Kai Miroschnik, Business Development Manager HDD, Verbatim EUMEA.

Nastaviteľná konfigurácia: RAID 0 alebo RAID 1

V režime RAID 0 má užívateľ prístup k celej 2 TB úložnej kapacite prostredníctvom procesu známeho ako „stripping“. Toto nastavenie prináša výhody najmä pre multimediálne a grafické aplikácie, ako je napríklad streaming, hranie náročných hier alebo prevádzka webového servera. Pripojenie eSATA zaisťuje prenosové rýchlosti až 3 Gbit/s, šesťkrát vyššie než USB port, ktorý pracuje pri 480 Mbit/s.

Pre prípady, keď je mimoriadne dôležité zabezpečenie dát, môže byť disk nakonfigurovaný pre režim RAID 1. V tomto režime je pevný disk rozdelený na dva disky, oba s kapacitou 1 TB. Uložené dáta sú zrkadlené tak, aby v prípade zlyhania jedného disku boli stále dostupné na disku druhom. „Táto konfigurácia je odporúčaná najmä malým podnikom a súkromným podnikateľom, ktorí potrebujú mať svoje účtovníctvo a ďalšiu finančnú dokumentáciu uloženú spoľahlivo a bezpečne,“ vysvetľuje Kai Miroschnik.

Pevný disk Verbatim RAID beží veľmi potichu a vďaka vstavaným ventilátorom je chránený proti prehriatiu. Vďaka hmotnosti nižšej než dva kilogramy je ľahký a jeho pevné puzdro v čiernom dizajne vyzerá dobre v ktorejkoľvek kancelárii. K dispozícii je tiež servis Verbatimu: bezplatná telefonická podpora, a ďalej zálohovací softvér „Nero Back It Up 2 Essentials“. Všetky potrebné káble na zapojenie cez eSATA a USB 2.0, rovnako ako externý napájací adaptér a užívateľská príručka Quick Start Guide, sú takisto súčasťou balenia.

Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak aj široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú rolu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

